***Тақырыбы: «Жыл басы- Наурыз»***

Мұғалімі: Каликова Күнсауле Мухатаевна

Жамбыл облысы, Төле би ауылы, №2 балалар саз мектебі

**Мақсаты:** Оқушыларға Ұлыстың ұлы күні туралы толық мағлұмат беру, халқымыздың салт –дәстүрін, әдет-ғұрпын үйрете отырып, Наурыз қазақтың ұлттық мейрам екенін ашып көрсету; оқушылардың санасына халқына деген мақтаныш сезім ұялату, өнерін, мәдениетін қастерлей дамыта оқытып үйрету; мерекеге байланысты ұлағатты сөздердің мағынасына қарай оқушыларды адамгершілікке, елін, Отанын сүюге, ұлттық салт- дәстүрді дәріптеуге тәрбиелеу.

 Көрнекілігі: суретті плакат, нақыл сөздер, ұлттық ыдыс аяқтар, қамшы т.б.

**Барысы:**

**Мұғалім:** Құрметті ұстаздар, оқушылар! Дәстүрімізге айналған Ұлыстың ұлы күні- Наурыз құтты болсын! Күлімдеген шуақты көктеммен бірге қазақ даласына жер әлемді жайнатып, әнші құстарды сайратып, Наурыз тойын тойлатып жаңа жыл келді. Той құтты болсын! Ұлыс оң болсын! Ақ мол болсын! Ұлы мереке сіздерге тек жақсылық әкелсін!

**1-жүргізуші:** Уа, жарандар, жарандар!

Бәрің бері қараңдар,

Наурыз думан басталды,

Бір сәт зейін салайық.

Ұштасқан оймен мәңгілік

Біздерде бар сан ғұрып,

Ғасырлардан ғасырға

Келе жатқан жаңғырып.

Бермен жақын тұрыңдар.

Жауқазындай Наурыздың

Жарапазан жыры бар.

**2- жүргізуші:** Күттіріп келген жыл басы,

Бізбен бірге жырлашы.

Елімнің дастарханына

Береке, ырыс сыйлашы.

Ата- бабам тойлаған

Наурызым армысың!

**1-жүргізуші:** Келе жатыр жылымыз,

Мейрамдаймыз мұны біз.

Жас балаша нұрланып,

Жадырасып бәріміз.

Күннің жаңа нұры бар,

Мұның ғажап сыры бар.

Халық сүйген мейрамды

Қарсы алайық Наурызды!

**2- жүргізуші**: Қош келіпсің, Наурыз!

Арман тойы халықтың,

Қуанышы халықтың,

Құтты болсын қадамың!

Сені тойлап қарсы алып,

Бар әлемге жар салып,

Сәлем бердік біз сізге!

1. **жүргізуші:** Міне, Наурызда келді. Осы наурызға байланысты не білер екенбіз? Соны ортаға салайық.
2. **оқушы:** Шығыс күнтізбелігі бойынша жыл басы болып саналатын Наурыз күн мен түн теңелетін наурыздың 22-сіне, жер бетінде тіршілік біліне бастайтын мезгілімен тұтас келетін мереке.
3. **оқушы**: Наурыз көже- наурыз тойына ғана тән , көпшілікке арналған мерекелік тағам. Оны әр үй жеті түрлі дәмнен: сүт,ет,су, тұз, тары, құрт, жеміс тағы сол сияқты тағам түрлерінен жасап, оған қазы, шұжық сияқты сыйлы мүшелер қосып, мерекемен құттықтауға келгендерге ықыласпен ұсынады. Наурыз көженің дәстүрлік, мерекелік, ұлттық тағылымы өте зор. Ол барлық адамдарды жомарттылыққа, ізгілікке, ұйымшылдыққа, татулыққа, бірлікке шақырады.
4. **оқушы**: Наурыз тілек. Әр адам өзіне , от басына немесе жақын туыстары мен дос жарандарын Ұлыстың ұлы күнімен құттықтап, жақсы тілек тілейді, бір бірінің үйіне кіріп дәм татады.
5. **оқушы**:Наурыз бата. Халықта батаның түрлері көп. Соның бірі-осы Наурыз бата. Мұнда наурызнама өткізгендерге , оыс күнге арнап «Наурыз көжеге» шақырғандарға, тойда өнер көрсеткен ақын, әнші палуандарға бата беріледі.
6. **оқушы**: Наурызнама- шат шадыман ойын- сауық той. Бұл күні үлкен болсын, кіші болсын осы мейрамға келіп, көңілді ойын сауықтар жасалады. Мұнда шарап ішу, ренжісу сияқты жағымсыз әдеттерге қатты тыйым салынған. Тойға ат жарыс, палуан күрес, ән, өлеңдер, наурыз жырлары айтылады.
7. **оқушы**:Наурызша. Наурыз айында жұп- жұқа, қиықша қар түседі. Оны халық наурызша деп атайды.
8. **оқушы**:Наурызшешек. Наурыз айында өсетін жапырақты ,түрлі-түрлі гүлді, қауашақты әсем өсімдік. Оны үйде де өсіреді. Майының дәрілік қасиеті бар. Қазақстанның таулы аймақтарында оның бірнеше түрі өседі. Ән орындалады.
9. **жүргізуш**і: Бізге ақ батасын, ақ тілегін беремін деп Қыдыр ата ортамызға келіп тұр. (Қыдыр ата кейпінде оқушы келеді.)

Қыдыр ата: Армысыңдар, жамағат!(қолын жайып)

Ұлыс оң болсын,

Ақ мол болсын,

Қайда барсақ, жол болсын!

Ұлыс бақты болсын,

Төрт түлік ақты болсын!

Ұлыс береке берсін,

Бәле жала жерге енсін!

Ұлы халқым тоқ болсын,

Көйлектерің көк болсын,

Қайғы уайым жоқ болсын,

Қуаныштарың көп болсын!

Әумин!

(бетін сипап бата береді.)

Балаларым ата салтын ұмытпай, ұлыс тойын өткізіп жатқандарың өте жақсы екен. Үлкен рахмет. Ал кәне, енді қандай қызықтарың бар?

1**-жүргізуші:** Жез таңдай, күміс көмей ақындарсыз қазақтың қай тойы өтіп еді. Ақындарымыздың өнерін тамашалаңыздар.

1. **айтыскер**: Мінгені сылқымдары берен екен.

Өнері талаптының өлең екен.

Сұрайын қайыруын айтып берші,

Бірінші жылға кірген немене екен?

1. **айтыскер**: Дүние ойлап тұрсам дұшпан екен,

Өмірде кінәліні қысқан екен.

Айтайын сұрағыңа анық жауап,

Бірінші жылға кірген тышқан екен.

Екеуі бірге: Өлең жыр көп шырқалды қосыменен,

Айтысты ақталық осыменен.

Сау болып тұрыңыздар, апайларым,

Сәби де жетіледі досыменен.

Ән орындалады.

Оқушылар өз өнерлерін көрсетеді.

Қыдыр ата: Ой, рахмет, айналайындар! Өркендерің өссін, талаптарыңа нұр жаусын!

2-жүргізуші:

Өлең өрлеп, жыр самғай,

Үйлесті әсем сәніміз.

Болады екен жыл сондай

Қандай болса Наурыз!

Жан қалмасын жай тұрған,

Мәз болсын жас кәріміз.

Күй шертіліп,ән айтып,

Би билейік бәріміз.

Оқушылар фортепиано аспабының сүйемелімен ән орындайды.

1. **жүргізуші**: Наурыз тойы-береке,

Наурыз тойы жыр аңыз

Қызып дулы мереке,

Қызық думан құрамыз.

Наурыз шаттық әніміз,

Салтанатты сәніміз.

Ән салып жастарымыз

Би биледік бәріміз.

Егін өңін толқытқан,

Бас иеміз саған, Наурыз!

**Музыкалық сәлем.**

1. **жүргізуші :**Наурыз құтты болсын,

Дендеріңіз сау мықты болсын!

Наурыз тойы келе берсін,

Барлық халық бақытқы кенелсін!

Еліміздің несібесі көп болсын,

Қош, сау болыңыздар, халайық,

Көріскенше күн жарық болсын!